2.

Členské štáty poskytnú tento zoznam monitorovacích premenných v členení podľa jednotlivých intervencií a jednotlivých prijímateľov v súlade s osobitnou koncepciou intervencií a ich intervenčnou logikou: a) Monitorovacie premenné určené na nahlasovanie administratívnych informácií (M010 až M040) i) M010: kód platobnej agentúry V tomto poli sa uvádza jedinečný kód platobnej agentúry. Zodpovedá osobitnému oddeleniu alebo orgánu členského štátu zodpovednému za riadenie a kontrolu výdavkov z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV); ii) M020: jedinečný kód žiadosti o pomoc alebo žiadosti o platbu v súvislosti s intervenciou V tomto poli sa uvádza jedinečný kód pre každú žiadosť o pomoc v súvislosti s intervenciami, na ktoré sa vzťahuje integrovaný systém, a pre každú žiadosť o platbu v súvislosti s ostatnými intervenciami; iii) M030: jedinečný identifikátor prijímateľa V tomto poli sa uvádza jedinečný identifikátor prijímateľa, a to pre všetkých prijímateľov v rámci SPP, ktorý sa každému žiadateľovi pridelí na úrovni členského štátu. Jedinečný identifikátor prijímateľa nesmie obsahovať žiadne osobné údaje. Identifikátor zostáva v priebehu rokov nezmenený; iv) M040: rozpočtový kód V tomto poli sa uvádza prvých 25 číslic rozpočtového kódu, ktorý zahŕňa rozpočtovú nomenklatúru, typ intervencie, sektor a podsektor, ukazovateľa výstupu, intervenciu, jednotkovú sumu, zníženie platby alebo mieru príspevku a kalendárny rok. b) Monitorovacie premenné určené na nahlasovanie vynaložených súm (M050 až M070) i) M050: celková vyplatená suma (fondy EÚ) V tomto poli sa uvádza celková suma podpory z EPZF alebo EPFRV vyplatená v súvislosti so žiadosťou (vyjadrená v eurách), a to podľa jednotkovej sumy; ii) M060: celková suma verejných výdavkov V tomto poli sa uvádza celková výška verejnej podpory vyplatenej v súvislosti so žiadosťou (vyjadrená v eurách), a to podľa jednotkovej sumy vrátane národného príspevku a bez dodatočného národného financovania podľa článku 115 ods. 5 nariadenia (EÚ) 2021/2115 („dodatočné národné financovanie“); iii) M070: celková suma dodatočného národného financovania V tomto poli sa uvádza celková suma dodatočného národného financovania vyplatená v súvislosti so žiadosťou (vyjadrená v eurách). Vynaložené sumy uvedené v bodoch i), ii) a iii) sa nahlasujú v eurách pred uplatnením sankcií a pokút. c) Monitorovacie premenné určené na nahlasovanie stanovenej plochy, na ktorú možno poskytnúť podporu (M080 až M095) i) M080: počet hektárov plochy, na ktorú možno poskytnúť podporu, stanovených pred uplatnením limitov s výnimkou lesnej plochy V tomto poli sa uvádza celková plocha, na ktorú možno poskytnúť podporu (s výnimkou lesnej plochy), stanovená po kontrolách a pred uplatnením platobných nárokov alebo maximálnych prahových hodnôt; ii) M085: počet hektárov lesnej plochy, na ktorú možno poskytnúť podporu, stanovených pred uplatnením limitov V tomto poli sa uvádza celková lesná plocha, na ktorú možno poskytnúť podporu, stanovená po kontrolách a pred uplatnením platobných nárokov alebo maximálnych prahových hodnôt; iii) M090: počet hektárov plochy, na ktorú možno poskytnúť podporu, s výnimkou lesnej plochy V prípade intervencií vyplácaných na hektár sa v tomto poli uvádza celková plocha, na ktorú možno poskytnúť podporu (s výnimkou lesnej plochy), stanovená po kontrolách a pred uplatnením platobných nárokov alebo maximálnych prahových hodnôt. V prípade intervencií týkajúcich sa pôdy, ktoré sa vyplácajú v iných jednotkách ako hektároch, sa v tomto poli v relevantných prípadoch uvádza počet hektárov (s výnimkou lesnej plochy) podporovaných intervenciami; iv) M095: počet hektárov lesnej plochy, na ktorú možno poskytnúť podporu, stanovenej po uplatnení limitov V tomto poli sa uvádza celková lesná plocha, na ktorú možno poskytnúť podporu, stanovená po kontrolách a po uplatnení platobných nárokov alebo maximálnych prahových hodnôt. V prípade intervencií týkajúcich sa lesného hospodárstva, ktoré sa vyplácajú v iných jednotkách ako hektároch, sa v tomto poli v relevantných prípadoch uvádza počet hektárov podporovaných intervenciami; Výstupné hodnoty podľa bodov i) až iv) sa vždy nahlasujú v plnom rozsahu. V prípade intervencií, na ktoré sa vzťahuje integrovaný systém, sa výstupy nahlasujú v roku N v plnej výške v súvislosti s intervenciami požadovanými v roku N-2. d) Monitorovacie premenné určené na nahlasovanie jednotiek, v prípade ktorých boli vyplatené platby (M100 až M160) i) M100: počet hektárov plochy, na ktorú možno poskytnúť podporu a v prípade ktorej bola vyplatená platba V tomto poli sa uvádza plocha, na ktorú bola vyplatená platba, a to nezávisle od typu plochy (t. j. lesná plocha alebo nie); ii) M110: počet zvierat, v prípade ktorých bola vyplatená platba; iii) M120: počet hospodárskych zvierat, v prípade ktorých bola vyplatená platba; iv) M130: počet operácií, v prípade ktorých bola vyplatená platba V tomto poli sa uvádza počet operácií podľa vymedzenia v článku 3 bode 4 nariadenia (EÚ) 2021/2115, ktoré sú podporované v rámci SPP. Vzťahuje sa na intervencie vyplatené na operáciu; v) M140: počet podporených poľnohospodárskych podnikov V tomto poli sa uvádza počet poľnohospodárskych podnikov, ktoré využívajú príslušnú podporu v rámci SPP, ak sa táto podpora vypláca ako jednorazová platba; vi) M150: počet vzájomných fondov, v prípade ktorých bola vyplatená platba V tomto poli sa uvádzajú informácie o počte vzájomných fondov podľa vymedzenia v článku 3 bode 11 nariadenia (EÚ) 2021/2115, na ktoré sa vzťahuje podpora na nástroje riadenia rizika podľa článku 76 uvedeného nariadenia; vii) M160: počet iných jednotiek, v prípade ktorých bola vyplatená platba – merná jednotka; viii) M161: počet iných jednotiek, v prípade ktorých bola vyplatená platba – získaný výstup Polia v bodoch vii) a viii) poskytujú informácie o výstupoch získaných prostredníctvom intervencií, ktoré sú založené na iných merných jednotkách, než sú jednotky uvedené v bodoch i) až vi). Za každú ďalšiu jednotku, v prípade ktorej bola vyplatená platba, členské štáty nahlasujú v dvoch oddelených poliach mernú jednotku (M160) a získaný výstup (M161). Výstupné hodnoty týkajúce sa jednotiek, v prípade ktorých boli platby vyplatené po kontrolách a po uplatnení maximálnych prahových hodnôt podľa bodov i) až viii), sa nahlasujú ako podiel skutočne zaplatených výdavkov vo vzťahu k celkovým výdavkom viazaným na tento výstup v príslušnom poľnohospodárskom finančnom roku. V poľnohospodárskom finančnom roku, v ktorom sa uskutočňuje platba zostatku, hodnota výstupu zodpovedá zostatku. e) Monitorovacie premenné vykazujúce, či je splnená podmienka (M170 až M210) i) M170: investícia, ktorej výsledkom je čisté zväčšenie zavlažovanej plochy V tomto poli sa uvádzajú informácie o tom, či sa intervencia týka investície, ktorej výsledkom je čisté zväčšenie zavlažovanej plochy (vrátane investícií do nových zavlažovacích inštalácií alebo zavlažovacej infraštruktúry a do vytvorenia alebo rozšírenia nádrže) podľa článku 74 ods. 6 a 7 nariadenia (EÚ) 2021/2115; ii) M180: investícia, ktorej výsledkom je vylepšenie existujúcich zavlažovacích inštalácií V tomto poli sa uvádzajú informácie o tom, či sa intervencia týka zlepšenia existujúcich zavlažovacích inštalácií alebo prvku zavlažovacej infraštruktúry podľa článku 74 ods. 4 nariadenia (EÚ) 2021/2115; iii) M190: investícia do využívania regenerovanej vody V tomto poli sa uvádzajú informácie o tom, či sa intervencia týka využívania regenerovanej vody ako alternatívnej možnosti zásobovania vodou podľa článku 74 ods. 5 nariadenia (EÚ) 2021/2115. iv) M200: investícia do širokopásmového pripojenia V tomto poli sa uvádzajú informácie o tom, či bola intervencia zameraná na zlepšenie prístupu k širokopásmovému pripojeniu; v) M210: investícia do biometánu V tomto poli sa uvádzajú informácie o tom, či sa intervencia týka inštalovanej výrobnej kapacity pre biometán.